Skjomen skole

Skjomen skole, også Skjomen skole og barnehage eller Skjomen oppvekstsenter og opprinnelig Elvegård skole, er et offentlig oppvekstsenter - med barne- og ungdomsskole, barnehage og SFO - på  i Narvik i Nordland. Skolen har 25 elever og 10 ansatte (2025-26), og rektor er Hilde Tendland (per 2026). Skjomen skole skal legges ned sommeren 2026.

Før andre verdenskrig hadde Skjomen-området fire skoler. Fraflytting førte til nedleggelse av skolen i Sør-Skjomen i 1937, Lengenes skole ble nedlagt rundt siste del av 1950-tallet og i 1972 vedtok Ankenes kommune nedleggelse av skolen i . Elevene ble etter hvert flyttet til den eneste gjenværende skolen på Elvegård. 

I mai 1930 oppsto det brann, mens undervisningen pågikk, i skolebygget på Elvegård. I 1964 ble skolen utvidet til å kunne ta i mot elever i barneskolen fra hele Skjomen, men det økende elevtallet etter nedleggelser av andre skoler i området gjorde at der var behov for et nytt og større skolebygg. Ved skoleårets start i 1972 ble det nye og nåværende skolebygget tatt i bruk med det nye navnet Skjomen skole. 

i februar 2026 vedtok kommunestyret i Narvik å legge ned oppvekstsenteret fra og med skoleåret 2026/27. Barne- og ungdomsskoleelevene overføres da til henholdsvis Håkvik og Narvik by.

Elvegård skole hadde nynorsk som hovedmål i undervisningen frem mot slutten av 1950-tallet. I 1998 startet skolen undervisning i nordsamisk som sidemål. 

Referanser

Eksterne lenker
 Narvik kommune, Skjomen skole og barnehage

Kategori:Barne- og ungdomsskoler i Nordland
Kategori:Barnehager
Kategori:Skoler i Narvik